CELEX: 62011CN0248
Language: da
Date: 2011-05-23 00:00:00
Title: Sag C-248/11: Anmodning om præjudiciel afgørelse indgivet af Curtea de Apel Cluj (Rumænien) den 23. maj 2011 — straffesag mod Rareș Doralin Nilaș, Gicu Agenor Gânscă, Ana Maria Oprean (født Șchiopu), Sergiu Dan Dascăl, Ionuț Horea Baboș

27.8.2011   
            
            
               DA
            
            
               Den Europæiske Unions Tidende
            
            
               C 252/13
            
         Anmodning om præjudiciel afgørelse indgivet af Curtea de Apel Cluj (Rumænien) den 23. maj 2011 — straffesag mod Rareș Doralin Nilaș, Gicu Agenor Gânscă, Ana Maria Oprean (født Șchiopu), Sergiu Dan Dascăl, Ionuț Horea Baboș
   (Sag C-248/11)
   2011/C 252/26
   Processprog: rumænsk
   
      Den forelæggende ret
   
   Curtea de Apel Cluj
   
      Parter i hovedsagen
   
   Rareș Doralin Nilaș, Gicu Agenor Gânscă, Ana Maria Oprean (født Șchiopu), Sergiu Dan Dascăl, Ionuț Horea Baboș
   
      Præjudicielle spørgsmål
   
   
               1)
            
            
               Skal artikel 4, stk. (1, punkt) 14, og artikel 9-14 i direktiv 2004/39/EF (1) fortolkes således, at bestemmelserne finder anvendelse på både det primære værdipapirmarked, som har opnået tilladelse af CNVM (Comisia Națională a Valorilor Mobiliare (National Kommission for Værdipapirer)), og det sekundære værdipapirmarked, der allerede i 2005 blev optaget i det førstnævnte, men som fortsat efter sammenlægningen er blevet vurderet særskilt fra det regulerede marked, uden at der er sket nogen afklaring af markedets juridiske karakter?
            
         
               2)
            
            
               Skal bestemmelserne i artikel 4, stk. (1, punkt) 14, i direktiv 2004/39/EF fortolkes således, at handelssystemer, som ikke overholder bestemmelserne i MiFiD-direktivets afsnit III, ikke henhører under begrebet »reguleret marked«?
            
         
               3)
            
            
               Skal bestemmelserne i artikel 47 i direktiv 2004/39/EF fortolkes således, at et marked — som ikke er blevet anmeldt af en national myndighed, som har ansvaret herfor, og som ikke er optaget på listen over regulerede markeder — ikke er underkastet den retlige ramme, som finder anvendelse på de regulerede markeder, i særdeleshed hvad angår bestemmelser mod markedsmisbrug inden for rammerne af direktiv 2003/6/EF?
            
         
      (1)  Europa-Parlamentets og Rådets direktiv 2004/39/EF af 21.4.2004 om markeder for finansielle instrumenter, om ændring af Rådets direktiv 85/611/EØF, og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF (EUT L 145, s. 1).